open-index/open-wikipedia-markdown huggingface dataset:
Scott Joplin

**Scott Joplin** () var ein USA-amerikansk toneskapar og pianist. Han er vide kjend for sine ragtime-komposisjonar. Mellom 1895 og 1917 laga han 44 ragtime-melodiar, ein ragtime-ballett og to operaer. Ein av dei fyrste melodiane han laga, *Maple Leaf Rag*, vart sjølve signatur-melodien for ragtime-musikken.

## Liv og gjerning

Joplin var fødd seint i 1867, eller tidleg i 1868, i Nordaust-Texas, der far hans arbeidde på jarnbaneanlegg. Gjennom si eiga musikalske familie, og framhjelpt av lokale lærarar, utvikla han sine musikalske evner. I 1880-åra busette Joplin seg i Texarkana, der han dannna ein songkvartett, og underviste i mandolin- og gitarspel. Vel 20 år gammal slutta han med jarnbanearbeid. Dei neste åra reiste han rundt i dei amerikanske sørstatane og heldt konsertar på ei mengd ulike tilstellingar og stader. I 1893 tok han turen til verdsmessa i Chicago, innleiinga til den suksessen som skulle vert ragtime til del i 1897 og utover.

Joplin byrja gje ut musikkstykke i 1895. Med utgjevinga av «Maple Leaf Rag» i 1899 oppnådde han nasjonalt ry. Nett den melodien fekk ein sterk og varande innverknad på ragtime-stilen. Samstundes gav det komponisten ei stabil inntekt resten av livet, men ettersom Joplin aldri sidan hadde like stor suksess med seinare verk, hadde han ofte økonomiske vanskar. Åra 1901-07 budde han i St. Louis, der han heldt fram med å komponere, og jamleg opptredde med musikken sin. «The Entertainer» frå 1902 er den mest kjende melodien frå denne tida. Frå 1907 budde Joplin i New York City. I 1916 forfall han til demens, som eit utslag av syfilis. Han vart i januar 1917 innlagd på ein psykiatrisk institusjon, der han døydde tre månader seinare, 49 år gammal.

Etter at Joplin døydde, vart ragtime-musikk fortrengd frå musikkscena av nye stilretningar som stride, jazz og swing. Musikken hans vart gjenoppdaga tidleg i 1970-åra, fyrst gjennom eit musikkalbum av Joshua Rifkin, og deretter som filmmusikk i den populære spelefilmen *Stikket* (*The Sting*).

## Kjelder

**Denne artikkelen bygger på «[[:en:Scott Joplin|Scott Joplin]]» frå ,  den 1. april 2017.*  
 

## Bakgrunnsstoff
Lovseiemann

**Lovseiemann** eller *[[lagmann]]* (norrønt *lǫgsǫgumaðr*) var i norrøn tid ein mann som kunne seia og tolka loven på eit ting, tilsvarande ein dommar.

På Island var han ein embetsmann som verka på Alltinget. Lovseiemannen blei vald for tre år, og hadde mykje å seia for rettsutviklinga i landet.
To kjende lovseiemenn var Snorre Sturlasson og Torgny lagmann.

## Kjelder
Nina Lykke

**Nina Lykke** () er ein dansk–svensk kjønnsforskar og litteraturvitar, og professor i kjønnsforsking ved Linköpings universitet i Sverige. Ho er ein av dei mest siterte skandinaviske kjønnsforskarane i faglitteraturen. Ho er særleg kjend for arbeid innan feministisk teori, interseksjonalitet og kulturstudium. Lykke vart æresdoktor ved Karlstads universitet i 2016.

## Kjelder
Mesaieed industriområde

**Mesaieed industriområde** (arabisk مسيعيد المنطقة الصناعية *Umm Sa'id industriområde*) er eit industriområde i Al Wakrah kommune i Qatar, kring 40&nbsp;km sør for Doha. Området ligg ved byen Mesaieed og var tidlegare eit distrikt i Mesaieed kommune, før kommunen vart slått saman med Al Wakrah kommune.

Både Mesaieed og industriområdet vert styrt av ei avdeling under Qatar Petroleum kalla «Mesaieed Industry City Management», som vart skipa i 1996.

## Kjelder

**Denne artikkelen bygger på «[[:en:Mesaieed industriområde|Mesaieed industriområde]]» frå ,  den 1. april 2017.* 
*** oppgav desse kjeldene:*
Shagra i Qatar

**Shagra** (òg kalla **Ash Shagra**) er ein busetnad i Qatar i kommunen Al Wakrah. Han høyrte tidlegare til Mesaieed kommune før kommunen vart ein del av Al Wakrah kommune. Busetnaden har opp under 4&nbsp;000 innbyggjarar. 

Det ligg ein viktig arkeologisk funnstad frå yngre steinalder i Shagra. Det er ein av dei av dei tidlegare busetnadane ein har funne sør i Qatar, datert attende til 6000 fvt. Ein har funne eit bygg med to rom, flint og restar av fisk og skaldyr på staden.

## Kjelder

**Denne artikkelen bygger på «[[:en:Shagra, Qatar|Shagra, Qatar]]» frå ,  den 1. april 2017.* 
*** oppgav desse kjeldene:*
Abu Dhalouf

**Abu Dhalouf** er ein busetnad på nordkysten av Qatar i kommunen Madinat ash Shamal. Grensene vart fastsette i 1988 og han grensar til Al Shamal by i aust.

## Historie
J.G. Lorimer skildrar Abu Dhalouf i *[[Gazetteer of Gulf of Persia, Oman and Central Arabia|Gazetteer of Gulf of Persia]]* i 1908:
{{quote|
Ein landsby på nordvestkysten av Qatarhalvøya, nær tuppen og 2-3 km sørvest for Ar Ru'ays. Det er vanskeleg å nå staden frå sjøsida på grunn av eit breitt rev som er nesten tørrlagt ved fjøre sjø. Innbyggjarane består av kring 70 familiar frå Manan'ah-stamma (Al Mannai), som eig 20 perlebåtar [bemanna av 200 mann], fem andre havgåande fartøy og ti fiskebåtar. Drikkevatnet deira kjem frå brunnen Umm Dha'an, kring 2 km inn i landet. Her finst 30 kamelar.
}}

Lorimer skreiv òg at før 1856 var landsbyen busett av kring 50 mann frå Bu Kuwara-stamma (Kuwari).

## Kjelder

**Denne artikkelen bygger på «[[:en:Abu Dhalouf|Abu Dhalouf]]» frå ,  den 1. april 2017.* 
*** oppgav desse kjeldene:*
Ain Sinan

**Ain Sinan** er ein busetnad på nordkysten av Qatar i kommunen Madinat ash Shamal.

## Historie
J.G. Lorimer skildra Ain Sinan i *[[Gazetteer of Gulf of Persia]]* som ein landsby 6 km sørvest for Fuwayrit, med eit fort og ein 12 meter djup, mura brunn. Fortet vart sagt å ha blitt bygd av Al-Maadeed-stamma. Etter Al Maadeed forlet området, tok Bu Kuwara-stamma frå Fuwayrit over stammma, for å sikre seg vassforsyninga her.

## Kjelder

**Denne artikkelen bygger på «[[:en:Ain Sinan|Ain Sinan]]» frå ,  den 1. april 2017.* 
*** oppgav desse kjeldene:*
Al `Adhbah

**Al `Adhbah** er ein busetnad i Qatar i kommunen Ash Shamal. Han var tidlegare ein beduinleir og hadde fem mura brunnar i 1917.

## Kjelder

**Denne artikkelen bygger på «[[:en:Al `Adhbah|Al `Adhbah]]» frå ,  den 1. april 2017.* 
*** oppgav desse kjeldene:*
Al Shamal by

**Al Shamal** () er ein by og administrasjonssenter i kommunen Madinat ash-Shamal i Qatar. Grensene vart fastsett i 1988 og han grenser til Ar Ru'ays i aust og Abu Dhalouf i vest.

## Kjelder

**Denne artikkelen bygger på «[[:en:Madinat ash Shamal|Madinat ash Shamal]]» frå ,  den 1. april 2017.* 
*** oppgav desse kjeldene:*
Ar Rakiyat

**Ar Rakiyat** er ein landsby i Qatar i kommunen Madinat ash-Shamal. Frå 1800- til 1900-talet fekk landsbyen ferskvatn frå ein brunn i Ar Rakiyat festning. Festningen fungerte òg som tilfluktsstad for innbyggjarane i krigstider.

J.G. Lorimer skildra Ar Rakiyat i *[[Gazetteer of Gulf of Persia]]* som ein busetnad 8 km nordvest for Zubarah med eit fort i ruinar.

## Kjelder

**Denne artikkelen bygger på «[[:en:Ar Rakiyat|Ar Rakiyat]]» frå ,  den 1. april 2017.* 
*** oppgav desse kjeldene:*
Ar Ru'ays

**Ar Ru'ays** (arabisk اَلرُّؤَيْس; òg skrive **Al Ruwais**) er ein busetnad i kommunen Madinat ash Shamal i Qatar.

## Historie
På byrjinga av 1900-talet vart Ar Ru'ays skildra av J.G. Lorimer i *[[Gazetteer of Gulf of Persia]]*:
{{quote|
Ein landsby i Qatar som ligg nesten ytst på halvøya, kring 4 km sør for Ras Rakkan. Han er busett av kring 70 familiar frå Sadah-stamma, som eig 18 perlebåtar, to andre havgåande fartøy og ti fiskebåtar. Dei har òg fire hestar og 20 kamelar. Det ligg eit rev føre landsbyen der båtane deira ligg oppankra. Staden vert verna av eit lite fort med fire tårn, og drikkevatnet vert henta frå brunnen Umm Dha'an, 2 km inn i landet, sør for Ruwais.
}}

## Kjelder

**Denne artikkelen bygger på «[[:en:Ar Ru&#39;ays|Ar Ru&#39;ays]]» frå ,  den 1. april 2017.* 
*** oppgav desse kjeldene:*
Umm Al Hawa'ir

**Umm al Hawa&#39;ir** er ein busetnad i Qatar i kommunen Madinat ash-Shamal.

## Kjelder

**Denne artikkelen bygger på «[[:en:Umm Al Hawa&#39;ir|Umm Al Hawa&#39;ir]]» frå ,  den 1. april 2017.*
Zubarah

**Zubarah** (arabisk **الزبارة**, òg kalla **Al Zubarah** eller **Az Zubarah**) er ein landsby på nordvestkysten av Qatarhalvøya i Madinat ash Shamal kommune, kring 105&nbsp;km frå hovudstaden Doha. Han vart grunnlagd av kjøpmenn frå Kuwait på midten av 1700-talet. Staden vart innskriven på verdsarvlista i 2013.

Zubarah var eit viktig senter for global handel og perlefiske sidan han låg halvvegs mellom Hormuzsundet og den vestlege armen av Persiabukta. Han er eit av dei største og best bevarte døma på ein busetnad frå 1700- og 1800-talet i regionen. Utforminga har blitt godt bevart i motsetnad til mange andre busetnader i Persiabukta, og gjev innsikt i korleis bylivet- og den sammfunnsmessige og økonomiske historia i Persiabukta var før det vart funne olje og gass på 1900-talet.

Området dekkjer kring 400 mål (60 mål innafor den ytre bymuren) og er den viktigaste arkeologiske funnstaden i Qatar. Staden består av ein festningsby, med ein nyare indre, og ein eldre ytre mur, ei hamn, ein kanal, to skjermande murar, Qal'at Murair (Murair fort), og det nyare Zubarah fort.

## Kjelder

**Denne artikkelen bygger på «[[:en:Zubarah|Zubarah]]» frå ,  den 1. april 2017.* 
*** oppgav desse kjeldene:*
Byar i Qatar

Dette er ei **liste over byar** i Qatar. Over 60 prosent av alle innbyggjarane i Qatar bur i Doha, hovudstaden. 

## Alfabetisk liste

### Fotnotar

## Sjå òg
*kommunar i Qatar

## Merknadar

## Kjelder

**Denne artikkelen bygger på «[[:en:Byar i Qatar|Byar i Qatar]]» frå ,  den 1. april 2017.* 
*** oppgav desse kjeldene:*
Al Kharaitiyat

**Al Kharaitiyat** (arabisk الخريطيات) er ein busetnad i kommunen Umm Salal i Qatar.

## Idrett
Idrettsklubben på staden er Al Kharaitiyat SC.

## Kjelder

**Denne artikkelen bygger på «[[:en:Al Kharaitiyat|Al Kharaitiyat]]» frå ,  den 1. april 2017.* 
*** oppgav desse kjeldene:*
Rawdat al 'Ajuz

**Rawdat al `Ajuz** er ein busetnad i Qatar i kommunen Umm Salal.

## Kjelder

**Denne artikkelen bygger på «[[:en:Rawdat al `Ajuz|Rawdat al `Ajuz]]» frå ,  den 1. april 2017.*
Umm Salal Muhammed

**Umm Salal Muhammed** (arabisk أم صلال محمد; òg skrive **Umm Salal Muhammad**) er det administrative senteret i kommunen Umm Salal i Qatar.

## Turistmål
Umm Salal Muhammed er ein liten busetnad i midten av landet og skil seg ut frå dei andre byane i Qatar. Det kjende Lusail og Barzantårna er nokre av få kjende historiske stader i Qatar, og desse ligg begge i Umm Salal Muhammad. Barzantårna er datert attende til 1895 og området vart utgrave av danske arkeologar i 1958.

## Kjelder

**Denne artikkelen bygger på «[[:en:Umm Salal Mohammed|Umm Salal Mohammed]]» frå ,  den 1. april 2017.* 
*** oppgav desse kjeldene:*



## Bakgrunnsstoff

}
Discovery Communications

**Discovery Communications** er eit amerikansk fjernsynsnettverk. Føretaket starta i 1985 som ein einskild fjernsynskanal, Discovery Channel. I dag driv Discovery Communications ei rekkje fjernsynskanalar innan sport, naturvitskap, teknologi og reality-tv.

Discovery Communications eig det norske føretaket Discovery Networks Norway som driv Discovery sine kanalar i Noreg.

## Kjelder

## Bakgrunnsstoff

*
Robert McNamara

**Robert Strange McNamara** () var ein USA-amerikansk næringsdrivar og politikar, fødd i San Francisco i California. Han var forsvarsminister i USA i tida 1961-68, under presidentane John F. Kennedy og Lyndon B. Johnson. Han hadde ei sentral rolle i opptrappinga av den militære innsatsen til USA i Vietnamkrigen. Deretter var han leiar for Verdsbanken frå 1968 til 1981. 

## Liv og gjerning
McNamara  tok eksamen i økonomi og filosofi ved Berkeley-universitetet i 1937. Etter studiane arbeidde han hos revisjonsfirmaet Price Waterhouse og byrja i 1940 som forskarassistent ved Harvard-universitetet. Under andre verdskrigen melde han seg til teneste i flyvåpenet. Der utvikla han matematiske modellar til bombing av japanske byar med fosforbomber, med mål om å  auke sprengkrafta, utan at produksjons-kostnadane auka.

I 1946 byrja McNamara å arbeide for Ford Motor Company, fyrst med ansvar for finansanalysane. Ganske fort steig han til alt høgare posisjonar i selskapet. Han har fått mykje av heideren for den veksten Ford oppnådde i tida etter verdskrigen. I 1960 vart han den fyrste nestkommanderande i Ford Motors som ikkje var Ford-ætling.

Få veker etter at McNamara tok til i toppstillinga i Ford Motors, baud presidenten i USA, John F. Kennedy han posisjonen som finansminister eller forsvarsminister i si regjering. McNamara var i tvil, men let seg overtale til å verte forsvarsminister. Frå 1964 var han ein av dei drivande aktørane då USA auka sitt engasjement i borgarkrigen i Vietnam, og byrja sende fleire og fleire USA-amerikanske troppar til landet og auka bombetokta. I 1967 gjorde McNamara framlegg både om å slutte med sende å endå fleire militære styrkar til Vietnam, og å innstille bombinga av Nord-Vietnam og trekke USA ut av maktstridane i Sør-Vietnam. McNamara hadde då mist trua på sine tidlegare taktiske vurderingar, og gjekk av som forsvarsminister den 29. februar 1968.

Like etter tok McNamara over som sjef for Verdsbanken. I posisjonen som verdsbanksjef stod han for store utlån til land i den såkalla Tredje verda, mellom anna til store damprosjekt. Tanken bakom dei store låna var at landa skulle verte moderniserte og utviklast frå å vere dominerte av jordbruk, til å verte  industribaserte. Låna førte derimot i mange tilfelle til stor og øydeleggjande statsskuld.

## Kjelder

**Denne artikkelen bygger på «[[:en:Robert McNamara|Robert McNamara]]» frå ,  den 2. april 2017.*
Lauritz Tvedt

**Lauritz Johan Ananiasson Tvedt** () var ein norsk gardbrukar, militær-offiser og politikar frå Manger i Hordaland. Han var stortingsmann for partiet Høgre i tida 1919 til 1930.

Tvedt var son til ein gardbrukar på Tveit i Manger. Etter han tok eksamen ved Garden i hovudstaden, vart han sersjant i 1898. Seinare steig han i gradane, mellom anna til furer i 1915 og var kaptein 1921-35.

Tvedt tok over farsgarden i 1900. Kring 1910 var han i tillegg nokre år disponent for Manger Meieri sitt anlegg i Bergen. Mange år seinare, i tida 1941-43, var han disponent for det samla Bergensmeieriet. Han var dagleg leiar av Alversund og Manger Dampskibsselskap i 34 år; 1908-1942. 

Frå 1904 til 1928 hadde Tvedt plass i heradsstyret i Manger, og var då ordførar 1910-13 og frå 1916 til 1928. Valperioden 1919-21 var han stortingsrepresentant frå valkrinsen Nordhordland. Deretter representerte han Hordaland på Stortinget frå 1922 til 1930. Han var i alle år tingmann for partiet Høgre og medlem i Vegkomiteen. I 1926-27 tok han sete i Riksretten i saka mot  Berge-regjeringa.

## Kjelder
*
K-300P Bastion-P

**K-300P** *Bastion-P* (NATO-kallenamn **SS-C-5 Stooge**) er eit russisk mobilt kryssarmissilsystem for kystforsvar. Systemet vart utvikla saman med Kviterussland og selskapet Tekhnosoyuzproekt.

## Design
Den viktigaste rolla i Bastion-P er å engasjera overflateskip inkludert hangarskipsgrupper, konvoiar, og landgangsfartyg. Eit typisk batteri består av 1-2 kommando og kontroll køyretøy basert på Kamaz 43101 6×6 lastebil, ei støttekøyretøy, fire avfryringsrampar basert på MZKT-7930 8×8 chassis med 3 mann som operatørar. Kvar avfyringsrampe har to missil.

Missilet som vert brukt av Bastion-P er P-800 Oniks, eit supersonisk sjømålsmissil med eit 200–250 kilogram (440–550 lb) stridhovud. Det vert avfyrt vertikalt frå rampa ved hjelp av ein hjelperakett med fast drivstoff for første akselerasjon, deretter brukar missilet ei væske-drivstoff ramjet for vedvarande kryssarfart på Mach 2.5 . Oniks/Yakhont har rekkjevidde som  varierer på 120–300 kilometer (75–186&nbsp;mi; 65–162 nmi) med ein låg-låg-eller høy-låg fluktbane, høvesvis. Ved hjelp av satellitt rettleiing på den første etappen og aktiv radar rettleiing når missilet nærmar seg eit mål, missilet kan fly til ei høgd på 14 000 meter før nedstigning til havet med skimminghøgde på 5 m på den siste etappen.

## Operativ historie
2. mars 2011 vart det rapportert at Russland ville plassera systemet på Kurilane i Det fjerne Austen.  Utplasseringa vart endeleg gjennomført i 2016.

15. mars 2015 vart det rapportert at Russland hadde utplassert systemet på Krimhalvøya. 

Russland rapporterte 15. november 2016 at det var deployert K-300P Bastion-P system til Syria, der det vart avfyrt Oniks rakettar mot landmål  som ein del av den russiske militære intervensjonen i Syria. Dette demonstrerte at missilet òg kunne brukast mot landmål, noko som tidlegare ikkje var kjent. P-800 brukar ein kombinasjon av autopilot, MODULAR, og ein radiohøgdemålar for midt-kurs, rettleiing og ein monopuls dual-modus aktiv/passiv søkjar for terminal rettleiing. Programvare modifisert i styringssystem til Bastion gjer at missilet kan treffe stasjonære landmål ved hjelp av førehandsprogrammerte koordinatar.

## Variantar
* K-300P - TLF variant, LACM eller AShM, som vert hovudsakleg brukt i kyst-rakett-styrkar.
* K-300 - silo-baserte versjonen, sannsynlegvis ein av rollene vil vera i kyst-rakett-styrkar.
* Bastion E - annan kyst-variant.

## Kjelder

**Denne artikkelen bygger på «[[:nb:K-300P Bastion-P|K-300P Bastion-P]]» frå ,  den 2. april 2017.*  

## Bakgrunnsstoff
* Video av Bastion-lanseringa på youtube.
Johan Syrstad

**Johan Syrstad** () er ein norsk gardbrukar og politikar frå Meldal i Sør-Trøndelag. Han møtte på Stortinget 1968-71, 1972-73 og 1977-85, vald frå Sør-Trøndelag og for Senterpartiet.

Syrstad gjekk folkehøgskule vinteren 1941/42, økonomisk gymnas 1947-48 og landbruksskule 1948/49. I 1950 tok han over farsgarden Syrstad og dreiv denne til 1988. Frå 1983 til 1991 var han banksjef i Meldal Sparebank.

I tjue år, 1956-75, var Syrstad medlem i heradsstyret, siste 12 åra sat han i formannskapet. Han var styremedlem 1963-68 i Meldal Sparebank, og deretter formann 1968-83.

Syrstad var 2. varamann til Stortinget 1965-69 og 1. varamann til Stortinget 1969-73. Frå 22. mars 1968 til 17. mars 1971 møtte han fast på Stortinget i staden for Per Borten, stasministeren. Også i tida 18.10.1972-30.9.1973 hadde han fast tingsete, då den valde representanten Einar Moxnes var landbruksminister. I begge desse tidbolkane var han medlem i Justiskomiteen. Då Per Borten sa nei til attval til Stortinget i 1977, vart Syrstad vald til stortingsrepresentant frå Sør-Trøndelag, og attvald 1981. Perioden 1977-81 var han medlem i Kyrkje- og undervisningskomiteen, medan han frå 1981 til -85 var nestformann i Landbrukskomiteen.

Syrstad hadde fleire verv i sentrale næringsorganisasjonar. Han var styremedlem 1971-77 i Norske Melkeprodusenters Landsforbund, og var formann 1978-81. Også styremedlem 1971-75 i Norske Meieriers Salgssentral, sidan nestformann 1975-78 og formann 1978-82. Perioden 1978-81 sat han i styret i Landbrukets Sentralforbund.  Han var også 1985-92 medlem i styret for Pengelotteriet.

Elles var Syrstad engasjert i kristelege foreiningar og var både formann og styremedlem i Trøndelag krins av Det norske misjonsselskap 1965-68 og 1974-77. Frå 1972 til -78 var han landsstyremedlem i Det norske misjonsselskap.

## Kjelder
*Stortingsbiografi
Bal missilkompleks

**BAL** (GRAU-indeks **3K60**, NATO rapporteringsnamn **SSC-6 «Sennight»** er eit russisk kystforsvars-missilkompleks mot sjømål i overflatestilling. Systemet brukar missilet Kh-35, og er særs godt eigna til å forsvare kystlinja mot framande landgangsstyrkar. BAL-systemet vart teke i bruk i Russland i 2008, men finst òg i ein eksportversjon som vert kalla **BAL-AE**.

Kystmissilsystemet er laga for å kunna øydeleggja overflatemål opptil 150 kilometer unna.

I 2019 meldte Den russiske nordflåten at deu hadde plassert ut Bal-kystmissilsystemet på Sredny-halvøya ved Barentshavet.

Kystmissilsystemet brukar ein lastebil av typen MZKT-7930 som avfyringsrampe, og eit batteri har 4 slike med to missil kvar. Dessutan har batteriet ein kommandoplass med kommando- og kontrollfunksjonar og 4 lastebilar med fleire missil, og ei kran for omlasting.

## Taktiske og tekniske karakteristikkar
* Rekkjevidde: 120 km med missilet Kh-35 og 260 km med missilet Kh-35U м

## Bilete frå utstilling i 2013

## Kjelder
* http://military-informer.narod.ru/BPRK-Bal-e.html
*
Oluf Müller

**Oluf Christian Müller** () var ein norsk næringsdrivar og politikar, fødd i Sunndal. Han representerte partiet Frisinna Venstre på Stortinget i tida 1919-27, og var formann i partiet 1922-24.

Müller var son til ein sokneprest. Han gjekk middelskolen i Kristiansund, der han i tida 1896-1900 arbeidde i Oluf Herlofsens sønner. Elles var han ei tid tilsett i ei forretning i Kristiania, og reiste eitt år i England og Tyskland. Frå 1900 til 1938 var han  disponent ved A/S Goma Smørfabrik i Kristiansund.

Müller var medlem i Kristiansund bystyre 1910-16, 1919-25, 1928-31 og 1934-37. Han deltok i fremste rekke i styringa av lokalsamfunnet, mellom anna var han styreformann både i Kristiansunds Elektrisitetsverk og tida 1915-38 i Skar kraftanlegg. Elles var han styremedlem 1924-33 i Noregs Bank si avdeling i Kristiansund og 1932–34 i tilsynskommisjonen for Raumabanen, samt i mange private verksemder.

Müller representerte 1919-21 einmannskrinsen Kristiansund på Stortinget, og 1922-24 dei tre kjøpstadene i Møre fylke. Frå 1922 til -24 var Müller formann i Frisinna Venstre, og i 1923-24 var han visepresident i Stortinget. Valbolken 1925-27 møtte han på Tinget ved eit par høve som varamann.

## Kjelder
*Stortingsbiografi
Øyvind Ravna

**Øyvind Ravna** () er ein norsk jurist som er professor i rettsvitskap ved Universitetet i Tromsø.

## Utdanning og forsking
Ravna er oppvaksen i Tana i Finnmark. Han er utdanna jordskiftekandidat (cand.agric.) frå Universitetet for miljø- og biovitenskap i 1987. Frå 1988 til 2004 var han tilsett ved Finnmark jordskifterett, der han var fylkesjordskiftesjef frå 1993 og jordskifterettsleiar frå 2001. Frå 2004 til 2008 var han stipendiat ved Det juridiske fakultet ved Universitetet i Tromsø. Han tok den juridiske doktorgraden (doctor juris) på avhandlinga «Rettsutgreiing og bruksordning i reindriftsområder». 

Forskingsfelta til Ravna er samerett, rettskultur og tingsrett; under dette også rettar til land og naturressursar, prosessrett, jordskifte og folkerett. Dei seinare åra har han særleg forska på rettsspørsmål knytt til Finnmarksloven og rettsidentifiseringsprosessen i Finnmark. Ravna har vore engasjert i forskingsoppdrag for Samerettsutvalet (NOU 2007:14) og i feltutgreiingar for Finnmarkkommisjonen. Han underviser i samerett og er leiar av urfolkslovgruppa til Arctic Thematic Network on Arctic Law. Ravna er òg redaktør av det juridiske fagtidsskriftet Arctic Review on Law and Politics. Ravna vart i 2008 tildelt Noregs jordskiftekandidatsamskipnad sin fagpris og i 2011 nominert til Universitet i Tromsøs formidlingspris.  Studieåret 2011–2012 var han gjesteforsker ved  Native American Center and Law School, University of Montana, USA.

## Bøkar og filmar
Ravna debuterte som dokumentarforfatter i 1993 med boka *I russisk villmark*, og seinare følgde *Skogsfugljakt med skjellende hund* (1994) og *Mitt russiske nord* (1996), *Vandringer i Grenselandet* (1997), *En reise i det russiske nord* (2000), *Tundraens folk* (2001), *Kampen om tundraen – nenetserne og deres historie* (2002) og *Reindriftsfolk* (2007). Med unntak av den siste, hentar desse åtte bøkane tema frå det nordlege Russland. Ravna har òg delteke i filmproduksjonar. I filmane *Reisen tilbake* (1999), *Mørke skyer over Nestsjang* og *Arven fra GULag-tiden (brevet til Vladimir)*, medverkar Ravna med høvesvis manuskript, regi, fotografering og produksjon. 

## Referansar


**Denne artikkelen bygger på «[[:nb:Øyvind Ravna|Øyvind Ravna]]» frå ,  den 2. april 2017.*  
 

## Bakgrunnsstoff
* Publikasjonar av Øyvind Ravna i BIBSYS
* Publikasjonar av Øyvind Ravna i forskingsdokumentasjonssystemet CRIStin
* www.ravna.no Nettstad
Richard Holt

**Richard A Holt** () er ein engelsk mellomalderhistorikar. Han er professor emeritus ved Institutt for historie og religionsvitskap ved UiT Noregs arktiske universitet.

Holt var fødd i Lowestoft England. Han tok mastergrad ved University of Birmingham i 1975 og doktorgrad same stad i 1987. Han var forskar ved Handsworth College i Birmingham fram til han i 1999 vart tilsett som førsteamanuensis i mellomalderhistorie i Tromsø, og vart i 2001 utnemnd til professor. Holt har særleg forska på urbanisering og byoppkomst i mellomalderen i England og Noreg. Han har òg spesialisert seg på økonomisk og teknologisk utvikling i mellomalderen, især vind- og vassmølleteknologi.

## Referansar


**Denne artikkelen bygger på «[[:nb:Richard Holt|Richard Holt]]» frå ,  den 2. april 2017.*  
 

## Bakgrunnsstoff
Siv Ellen Kraft

**Siv Ellen Kraft** () er ein norsk religionshistorikar og spesialist på nyreligiøsitet og samtidsreligion. Ho er professor ved Institutt for historie og religionsvitskap ved Universitetet i Tromsø

Siv Ellen Kraft tok i 1993 hovudfag i religionsvitskap ved Universitetet i Bergen om *Teosofisk Samfunn i Norge.* *En samtidssanalyse.* Ho var frå 1995 til 1998 doktorgradsstipendiat og disputerte i oktober 1999 med avhandlinga *The Sex Problem.* Political Aspects of Gender Discourse in the Theosophical Society, 1875 - 1930. Frå februar 1999 til desember 2000 var ho førstelektor ved seksjon for religionsvitskap i Bergen, og vart frå januar 2001 tilsett som førsteamanuensis ved Universitetet i Tromsø. Ho fekk opprykk til som professor frå 2011.

Saman med Bjørn Ola Tafjord var ho ansvarleg redaktør for *DIN Tidsskrift for religion og kultur*.

Ho var i 2011 fagleg leiar for forskarskulen CEPIN. 

Han vart medlem av Det Norske Videnskaps-Akademi (2020).

## Kjelder


**Denne artikkelen bygger på «[[:nb:Siv Ellen Kraft|Siv Ellen Kraft]]» frå ,  den 2. april 2017.*  
 
## Bakgrunnsstoff

* Artikler i forskning.no om Siv Ellen Kraft
Peter Ørebech

**Peter Thomas Ørebech** () er ein norsk jurist som har spesialisert seg på hav- og fiskerirett. Han er professor ved Noregs fiskerihøgskule ved UiT Noregs arktiske universitet.

Ørebech fullførte juristutdanninga (cand. jur.) ved Universitetet i Oslo i 1976, og fekk advokatløyve i 1978. Han har vore forskar ved fiskerihøgskulen og juridisk fakultet i Tromsø sidan 1977, avbrote av av advokatpraksis frå 1989 til 1994. Han har særleg interessert seg for korleis EU-rett, EØS-rett og internasjonale handelsavtaler som GATT og GATS innvirker på norsk fiskeriforvalting og suverenitet i nordområda. Han har òg skrive bøker om fiskeri- og havbruksrett.

Ørebech har vore politisk aktiv i Senterpartiet og Nei til EU gjennom ei årrekkje og er vararepresentant på Stortinget for Senterpartiet frå 2009-2013.
## Referansar


**Denne artikkelen bygger på «[[:nb:Peter Ørebech|Peter Ørebech]]» frå ,  den 2. april 2017.*  
 

## Bakgrunnsstoff
Dag Michalsen

**Dag Michalsen** () er ein norsk jurist som er professor ved  Institutt for offentleg rett ved Det juridiske fakultet ved Universitetet i Oslo. Michalsens hovudområde er rettshistorie og rettskildelære. Han er òg Professor II ved Det juridiske fakultet i Tromsø.

Frå 2016 er han dekan ved Det juridiske fakultetet, Universitetet i Oslo.

## Bibliografi
* Michalsen, Dag: Rett. En internasjonal historie. Pax Forlag 2011 (ISBN 978-82-530-3453-9) 
* Michalsen, Dag: Romerrettsideologi. Pax Forlag 2008 (ISBN 978-82-530-3097-5). Michalsen, Dag: *Reading Past Legal Texts.* Oslo: Unipax 2006 (ISBN 8281520078).
* Michalsen, Dag: Rett, historie, metode. Oslo: Institutt for offentlig rett 2005 (ISBN 82-8063-047-3) ;Volum 2005. 
* Michalsen, Dag; Mestad, Ola: Rett, nasjon, union. Den svensk-norske unionens rettslige historie 1814-1905. Universitetsforlaget 2005 (ISBN 82-15-00758-9) 
## Referansar

## Bakgrunnsstoff
* Dag Michalsens hjemmseside ved UiO

**Denne artikkelen bygger på «[[:nb:Dag Michalsen|Dag Michalsen]]» frå ,  den 2. april 2017.*
Ole Karlsen

**Ole Karlsen** () er ein norsk poesiforskar. Han er professor ved Institutt for kultur og litteratur, Universitetet i Tromsø og nordisk litteratur ved Høgskulen i Hedmark.
Han fekk Amboltprisen i 2018.

## Kjelder

**Denne artikkelen bygger på «[[:nb:Ole Karlsen|Ole Karlsen]]» frå ,  den 2. april 2017.*
Perevalnoje

**Perevalnoje** (ukrainsk Перевальне; russisk Перевальное; før 1945 **Angara**) er ein landsby på Krimhalvøya, eit omstridt territorium - anerkjent av eit fleirtal av land som ein del av Ukraina, men administrert av Russland som Krimhalvøya. Landsbyen Perevalnoje vert i 2017 administrert av Dobre landsbyråd, som i sin tur er underordna Simferopol rajon (distrikt eller kommune).

I følgje ukrainsk bustadsteljing i 2001, var folketalet i landsbyen 3&nbsp;660. Landsbyen ligg i midten av Krimfjella, ved sida av Tsjatyr-Dag-massivet. Simferopol—Alushta—Jalta motorveg går gjennom landsbyen, og dessutan Krim Trolleybusslinje, som har eit stopp der.

Det er ein garnison i Perevalnoje. Tidlegare hadde han eit sovjetisk øvingssenter for spesialstyrkar. Den ukrainske 36. mekaniserte kystinfanteribrigaden låg der. Under Krim-krisa i 2014 vart han kringsett av russiske soldatar med uniformer utan nasjonalmerke eller rang. 

## Kjelder

**Denne artikkelen bygger på «[[:nb:Perevalnoje|Perevalnoje]]» frå ,  den 2. april 2017.*  
 
## Referansar
Christian Wallenius

**Christian Ludvik Wallenius** () var ein norsk fiskar frå Skjøtningberg i Lebesby, som representerte Arbeidarpartiet på Stortinget 1925-26.

Wallenius var son til ein fiskar i Skjøtninberg som var innvandra frå Finland. Sjølv gjekk han inn i faren sitt yrke og dreiv fiskeri frå Skjøtningberg til han døydde, frå 1909 med eiga fiskeskøyte. Periodane 1913-19 og 1922-25 var han medlem av heradsstyret i Lebesby & Kjøllefjord. Elles var han skulestyreformann i heradet 1914-15 og 1922-24, og dessutan formann i bustadnemnda i heradet 1920-24.

Hausten 1924 vart Wallenius vald til stortingsmann frå valkrinsen Finnmark. Han representerte krinsen og Det norske Arbeidarparti på Stortinget i 1925 og -26, der han var medlem i Vegkomiteen. 1927-sesjonen var han sjukmeld, og døydde same sommaren.

## Kjelder
*Stortingsbiografi
Kenneth Ruud

**Kenneth Ruud** () er ein norsk professor i kjemi ved Universitetet i Tromsø og leiar for Senter for teoretisk og beregningsorientert kjemi ved UiT Noregs arktiske universitet, som er utpeikt til Senter for framifrå forsking av Noregs forskingsråd. 1. august 2013 vart han prorektor med ansvar for forsking og utvikling ved universitetet.

Han er dr. philos i teoretisk kjemi frå Universitetet i Oslo frå 1998. Ruud vart professor allereie då han var 32 år. Ruud er den første nordiske forskaren som er vorte æra med Dirac-medaljen for yngre, framifrå kjemikarar. I 2004 vart han ein av dei 26 som fekk fireårsstipend som Yngre framifrå forskar av Noregs forskingsråd. Ruud er president for Norsk kjemisk selskap

I 2012 vart han vald inn i Det Norske Videnskaps-Akademi i gruppe for kjemi.

I 2018 vart han nestleiar i styret til Noregs forskingsråd.

## Kjelder

**Denne artikkelen bygger på «[[:nb:Kenneth Ruud|Kenneth Ruud]]» frå ,  den 2. april 2017.*

## Bakgrunnsstoff
Rune Blix Hagen

**Rune Blix Hagen** () er ein norsk historikar. Han er spesialist på hekse- og trolldomsprosessane i tidleg nytid. 

Hagen var leiar av Arkivet til arbeidarrørsla for Nord-Noreg frå 1979 til 1987. Han tok hovedfag på ein historiografisk oppgåve om fransk mentalitetshistorie i 1987. Deretter var han arkivar ved Statsarkivet i Tromsø fram til 1994, så jobba han som fagreferent for historie og arkeologi ved Universitetsbiblioteket i Tromsø frå 1995 til 2006. Sidan 2006 har han vore førsteamanuensis ved Institutt for historie og religionsvitskap ved Universitetet i Tromsø. Hagen har vore svært aktiv med å driva forskningsformidling om trolldomsprosessane frå 1590 til 1695 i Nord-Noreg og har bidrege med ei stor mengd populærhistoriske bøker, foredrag og artiklar om dette emnet. Han har òg arbeidd med utgjeving av historiske arkivkjelder, blant anna første trykte utgåve av 1600-talhandskriftet  *Trolldom og ugudelighet i 1600-talet sitt Finnmark* av Hans H. Lilienskiold. Han har òg forska på korleis teologisk inspirerert lære om trolldom (demonologi) spreidde seg i dei kristne landa i århundra rundt reformasjonen. Han har særleg løfta fram tydinga av den franske juristen og demonologen Jean Bodin. 

Hagen har vore styremedlem i Norsk faglitterær forfattar- og omsetjarsamskipnad (NFF) sidan 2006. 

## Bibliografi
* Hekser: fra forfølgelse til fortryllelse Humanist forlag 1. utg 2003, 2. utgave 2010  
* Dei europeiske trolldomsprosessane (Historiografisk orientert innføringsbok i trolldomsprosessane) Samlaget 2007  
* Rune Blix Hagen, Per Einar Sparboe, Helge Salvesen, Jonas Carisius, Sivert Grubbe Kongens reise til det ytterste nord. Dagbøker fra Christian IVs tokt til Finnmark og Kola i 1599 Ravnetrykk 2004 
* Hans H. Lilienskiold Trolldom og ugudelighet i 1600-tallets Finnmark redigert og bearbeidet av Rune Hagen og Per Einar Sparboe etter håndskrift fra 1600-tallet av Lilienskiold  

## Referansar


**Denne artikkelen bygger på «[[:nb:Rune Blix Hagen|Rune Blix Hagen]]» frå ,  den 2. april 2017.*  
 

## Bakgrunnsstoff
* Heimesider med lenkjer til nettressursar om trolldomprosesser
Torbjørn Svendsen

Det finst fleire personar med namnet **Torbjørn Svendsen**:

* **[[Fotballspelaren Torbjørn Svendsen]]**, norsk fotballspelar.
* **[[Torbjørn Karl Svendsen]]**, norsk professor ved NTNU
Torbjørn Karl Svendsen

**Torbjørn Svendsen**, eller **Torbjørn Karl Svendsen** () er  professor ved Institutt for elektroniske systemer ved NTNU. Forskinga hans er konsentrert om språkattkjenning og syntetisk tale.

## Publikasjonar
* 


**Denne artikkelen bygger på «[[:nb:Torbjørn Karl Svendsen|Torbjørn Karl Svendsen]]» frå ,  den 2. april 2017.*
382. marineinfanteribataljon

**382. marineinfanteribataljon** (russisk 382-й отдельный батальон морской пехоты) er ein sjølvstendig russisk marineinfanteribataljon som tilhøyrer marinebasen i Novorossijsk, Svartehavsflåten og er forlagt i Temrjuk ved Azovhavet.

## Oppgåve
Mellom anna har bataljonen til oppgåve å sikra jernbane og sjøtransport i området Novorossijsk.

## Historie
* 1995 - teken ut frå 810. marineinfanteribrigade på Krim og forlagt i Temrjuk, men er framleis ein del av brigaden organisatorisk.
* 2010—2011 - deltok i antiterroroperasjonar i republikken Dagestan.  

## Væpning i år 2000

 
## Bataljonssjef
Bataljonssjef frå 2015 er oberstløytnant Gorin, Aleksandr Vladimirovitsj (russisk подполковник Горин Александр Владимирович (июнь 2015 — н.в.))
810. marineinfanteribrigade

**810. marineinfanteribrigade** (russisk 810-я отдельная ордена Жукова бригада морской пехоты имени 60-летия образования СССР, '810. sjølvstendige marineinfanteribrigade med Zjukov-ordenen og namngjeten etter 60-årsjubileum for etableringa av Sovjetunionen') er eit manøverelement i Svartehavsflåten forlagt i byen Sevastopol på Krim-halvøya.

## Inndeling
I 2015 var sammensettinga av brigaden slik:

**[[Militær kommando og kontroll|K-3]]**

* Brigadeleiing og leiartropp — FPN (Feltpostnummer) 13140;
* ein etterretningsbataljon; 
* eit sambandskompani

**[[Manøverelement]]**

* 557. sjølvstendige marineinfanteribataljon
* 542. sjølvstendige landstormbataljon 
* 884. sjølvstendige marineinfanteribataljon Temrjuk

**[[Militær eldstøtte|Eldstøtte]]**
* eit snikskyttarkompani
* eit pansarvernbatteri
* eit flammekastarkompani
* ein sjølvstendig sjølvdreven artilleribataljon
* 547. sjølvstendige luftvern-rakettartilleribataljon

**[[Militær anna støtte|Anna støtte]]**
* eit landsetting-ingeniørkompani

**[[Militær logistikk|Logistikk]]**
* 538. forsyningskompani
* eit sanitetskompani
* eit verkstadkompani

## Kjelder
* Интернет-ресурс «Морская Пехота России»
* Единый российский интернет-портал морских пехотинцев  
* Сайт Региональной общественной организации морских пехотинцев города Санкт-Петербурга
Ali Hassan Mwinyi

**Ali Hassan Mwinyi** () var ein tanzaniansk politikar som var den andre presidenten i Tanzania frå 1985 til 1995, og før det den tredje presidenten på Zanzibar frå 1984 til 1985. Han var òg leiar for regjeringspartiet Chama cha Mapinduzi (CCM) frå 1990 til 1995.

## Kjelder

## Bakgrunnsstoff
Troposfærisk spreiing

**Troposfærisk spreiing**, engelsk *troposcatter*, er ein metode å kommunisera med radiosignal i mikrobølgjeområdet over store avstandar – ofte opp til 300 kilometer, og ytterlegare avhengig av terreng- og klimafaktorar. Denne metoden for bølgeforplanting brukar troposfærisk spreiing-fenomenet, der radiobølgjer i UHF- og SHF-frekvensar vert tilfeldig spreidde etterkvart som dei passerer gjennom dei øvre laga av troposfæren. Radiosignal vert då overførte i ein smal stråle retta like over horisonten i retning av mottakar-banestasjon. Når signalet passerer gjennom troposfæren, vert noko av energien spreidd tilbake mot jorda, slik at mottakarstasjonen kan plukka opp signalet.

## Referansar


**Denne artikkelen bygger på «[[:en:Tropospheric scatter|Tropospheric scatter]]» frå ,  den 4. april 2017.*  
 

## Bakgrunnsstoff
* FS-1037C definisjon av tropospheric scatter 
* Russiske tropospheric stafett kommunikasjon nettverk
* Troposcatter kommunikasjon nettverk kart
* Jane er EIN/TRC-170(v)
* Tropospheric Scatter Kommunikasjonssystem Air Power Australia
* Tropospheric Scatter-Kommunikasjon - essentials
Heilage måndag

**Heilage måndag** eller **store måndag** (gresk *Μεγάλη Δευτέρα*, *Megale Deutera*) er måndagen i den stille veka eller veka før påske i kristendommen. I austleg kristendom er det den tredje dagen av den stille veka, etter lasaruslaurdag og palmesundag. I vestleg kristendom er det den andre.

Ifølgje evangelia i Det nye testamentet fann fleire viktige hendingar stad på heilage måndag: Forbanninga av fikentreet (Matt. 21:18-22, Mark 11:20-26), utspørjinga om plassen til Jesus (Matt. 21:23-27), utdrivinga av pengelånarane frå tempelet og forteljinga av ulike likningar, ut frå kva evangelium ein les.

## Austleg kristendom

I ortodoks kristendom og i orientalske katolske kyrkjer som følgjer bysantinsk ritus blir dagen kalla «store måndag» eller «store og heilage måndag».
Denne dagen er til minne om forbanninga av fikentreet som ikkje bar frukt, eit symbol for dommen mot dei som ikkje ber frukta anger. Hymnene denne dagen er til minne om Josef, son av Jakob, som leid uskuldig for handa på brørne sine og mot falske anklager. Dette er sett på som ein typologi for Jesus si lidingssoge.

Ottesonggudstenesta frå måndag til onsdag i den stille veka er kjend som brudgomgudstenesta eller brudgombøna, noko som blir uttrykt i ein troparion ein messer ved byrjinga. Eit ikon av Kristus brudgom, kledd i lilla kappe med tornekrone på hovudet, blir plassert på ein analogion i midten av tempelet. Ein les Matt. 21:18-43 ved denne gudstenesta.

Gjennom dei tre kvardagane av den stille veka les ein heile teksten av dei fire evangelia, med ein stopp ved Joh. 13:31. Tekstane kan delast inn på ulike vis, men på måndagen les ein gjerne Matteusevangeliet og første del av Markusevangeliet. Ved den sjette timen les ein også Esekiel 1:1-20.

## Vestleg kristendom

I den katolske kyrkja les ein Joh. 12:1-9 ved messa, som tek for seg oppvekkinga av Lasarus. Kronologisk fann denne hendinga stad før Jesus reid inn i Jerusalem (Joh. 12:12-19), som blir feira på palmesøndag.
Andre tekstar ein les er Jesaja 42:1-7 og Salmane 27:1-3, 13-14.

Revised Common Lectionary, fastsetjinga av prekentekstar brukt i mange anglikanske, metodistiske, lutheranske,  gammalkatolske og reformerte kyrkjer, har Jesaja 42:1-9, Salmane 36:5-11, Hebrearbrevet 9:11-15 og Joh. 12:1-11 som tekstar for denne dagen.

## Kjelder

**Denne artikkelen bygger på «[[:en:Holy Monday|Holy Monday]]» frå ,  den 3. april 2017.*
Samband over fri siktelinje

**Samband over fri siktelinje** (engelsk *line-of-sight*, forkorta LOS)  er ein eigenskap til elektromagnetisk stråling eller forplanting av lydbølger som går direkte frå kjelde til mottakar. Elektromagnetisk overføring inkluderer lysstrålar på ferd i ei rett linje. Strålar eller bølgjar kan spreiast, verta brotne, verta reflekterte eller absorberte av atmosfæren.

## Kjelder

**Denne artikkelen bygger på «[[:nb:Synsvidde-forplantning|Synsvidde-forplantning]]» frå ,  den 3. april 2017*  
 
## Bakgrunnsstoff
* Artikkel om viktigheita av synsavstandlinja for UHF-resepsjon
* Demping Nivå Gjennom Tak
* Tilnærma 2-Ray-Modellen ved hjelp av Binomiske serien av Matthew Bazajian
Harald Saue

**Harald Saue** () var ein norsk gardbrukar frå Lier som representerte Buskerud fylke og Bondepartiet på Stortinget i tida 1925-33.

Saue var son til ein gardbrukar. Etter å ha teke eksamen ved Feltartilleriets underoffisserskule i 1898, arbeidde han ei tid på vegkontoret til Aker herad. I tida 1900-03 var han tilsett hos entrepenørfirmaet R. Huseby. Han starta opp Nittedals Torvstrøfabrik, som han dreiv til 1905, då han tok over farsgarden Saue i Lier og dreiv denne.

Saue var medlem av heradsstyret i Lier 1910-13 og 1919-28, dei siste seks åra som ordførar. Han hadde elles ei mengd styreverv, mellom anna var han krinsformann i Buskerud for Norges Bondelag i elleve år, formann 1928-32 i Buskerud landbruksselskap, styreformann for Bøndernes Hus og frå 1935 for Felleskjøpet, begge i Oslo. Av offentlege verv kan nemnast han var medlem i styret for Lierbanen, i Den departementale komiteen om Marinens hovudverft av 1927, Forsvarsdepartementets rasjonaliseringsutval av 1932, Skatteutjamningsutvalet av 1934, og 1929-45 av Riksskattestyret.

Saue var stortingsmann for Buskerud og Bondepartiet i tre valperiodar frå 1925 til 1933. Alle tingsesjonane var han med i Militærkomiteen, formann 1927 og nestformann 1928-33.

Under andre verdskrigen melde Saue seg inn i Nasjonal Samling. For aktiviteten i krigsåra vart han i februar 1946 dømd til seks års tvangsarbeid og tap av sivile rettar. Han vart sett fri i 1948.

## Kjelder
*Stortingsbiografi
Lorents Hansen

**Lorents Vilhelm Dass Hansen** () var ein norsk gardbrukar frå Lenvik som representerte Troms fylke og partiet Venstre på Stortinget i tida 1922-33.

Lorents Hansen var fødd på Straumsnes i Rossfjord, der far hans dreiv eigen gard. Fram til 1910 deltok han i fiskeria, men tok allereie i 1890 over farsgarden og dreiv han til han døydde. Frå 1895 til 1922 var Hansen medlem i Lenvik heradsstyre, varaordførar 1901-04, og deretter ordførar i 18 år. Også forlikskommissær i lang tid. Han var styremedlem i Troms Dampskibselskap frå 1911 til 1927.

Venstre-politikaren Hanssen møtte på Stortinget i fire etterfylgjande valperiodar frå 1922. Han var 1922-24 medlem i Finanskomiteen, 1925-30 i Næringskomite nr 2, og 1931-33 i Finans- og tollkomiteen. Få veker etter 1933-sesjonen vart avslutta døydde han.

## Kjelder
*Stortingsbiografi
Høgaste fjella i Ballangen

**Høgste fjelltoppane i Ballangen** er fjell i tidlegare Ballangen kommune med ein primærfaktor på minst 50 meter.

## Kjelder
*Noregs geografiske oppmåling. Kartserien M711.
Vanilje

**Vanilje** (frå fransk, opphavleg frå eit spansk diminutiv av *vaina*, 'belg') er ein lukt- og smaksetjar som kjem frå frukta til vaniljeorkidear, særleg frå arten *[[Vanilla planifolia]]*. Vanilje blir ofte brukt i dessertar, som crème brûlée, vaniljepudding, vaniljeis eller til vaniljesaus. Stoffet kan også brukast til parfyme og aromaterapi.

Vaniljeslekta omfattar rundt 50 artar. Tre av dei som stammar frå Meso-Amerika kan brukast til å produsera vanilje. Den vanlegaste er *[[Vanilla planifolia]]*, men også *[[Vanilla pompona]]* og *[[Vanilla tahitiensis]]* kan brukast. Fruktene er lange, smale kapslar kjende som vaniljestenger. Desse blir tørka og preparert på ulike måtar. Sjølv om Mexico er opphavslandet for vaniljeplantane, er det i dag Madagaskar som er den største vaniljeprodusenten i verda.

Vanilje er det nest dyraste krydderet i verda, etter safran. Dette kjem av at vaniljedyrking er svært arbeidskrevjande. Trass i kostnaden er vanilje etterspurd for smaken si skuld. 
Ofte bruker ein syntetisk framstilt vanillin som ei erstatning for dei mange stoffa som kjem frå ekte vanilje.

## Galleri

Vanilla fragrans 4.jpg|Vaniljebelgar under tørking.
Sambava - grading vanilla beans.jpg|Sortering av vanilje i Sambava på Madagaskar.
Vanilla planifolia (6998639597).jpg|Blomen til vaniljeplanten *Vanilla planifolia*.
Vanilla pompona - Flickr 003.jpg|*Vanilla pompona*
Vanilla tahitensis.jpg|*Vanilla tahitensis*

## Kjelder


**Denne artikkelen bygger på «[[:en:Vanilla|Vanilla]]» frå ,  den 4. april 2017.*  
 
## Bakgrunnsstoff

* History, Classification and Lifecycle of Vanilla planifolia  (engelsk)
* Electronic Plant Information Centre  ved Royal Botanic Gardens, Kew (engelsk)
* ''Spices'' ved UCLA History & Special Collections (engelsk)
Durrat Al Bahrain

**Durrat Al Bahrain** (arabisk درة البحرين‎‎) er den tredje største kunstige øya i Bahrain, etter Northern City og Diyar Al Muharraq-øyane. Ho ligg 40,5 km sør for hovudstaden Manama på Bahrainøya. Øya stod ferdig i 2015 og kosta seks milliardar amerikanske dollar. Ho består av seks atollar, fem fiskeforma øyar og to som er halvmåneforma. 

På øyane skal det byggjast femstjernes hotell, ein 18-hols golfbane, tolv bruer og ei båthamn. Båthamna vil strekkje seg over tre av øyane og koste 1,3 milliardar dollar. 

## Sjå òg
* Amwajøyane
* Øyar i Bahrain

## Kjelder

**Denne artikkelen bygger på «[[:en:Durrat Al Bahrain|Durrat Al Bahrain]]» frå ,  den 4. april 2017.* 
*** oppgav desse kjeldene:*



## Bakgrunnsstoff
*Offisiell nettside
*Durrat Al Bahrain - Development profile
Sakhir

**Sakhir** (arabisk الصخير) er eit ørkenområde i Bahrain, nær Zallaq. Her ligg Al-Sakhir-palasset, bygd i 1870. Tidleg i 2000-åra vart det gjort mange endringar i området. Hovuddelen av Universitetet i Bahrain vart lagt her, og billøpbanen Bahrain International Circuit, der formel 1-løpet Bahrain Grand Prix vert halde kvart år, vart bygd. Al Areen dyrereservat, det einaste naturreservat og dyrehagen på land i Bahrain, ligg òg i Sakhir. Staden er eit populært campingområde. 

## Kjelder

**Denne artikkelen bygger på «[[:en:Sakhir|Sakhir]]» frå ,  den 4. april 2017.* 
*** oppgav desse kjeldene:*
Tublibukta

**Tublibukta** (arabisk خليج توبلي) er ei bukt aust i Bahrain, mellom øya Bahrain og Sitra. Bukta ligg like sør for Manamahalvøya. Øya Nabih Saleh ligg i bukta.

Området er kjent for eit rikt fugle- og dyreliv, og mangroveskogar langs breidda. Mangrovene trivest i avrenningsvatnet frå ferskvasskjelder etter vatnet har runne gjennom gardar langs bukta. Bukta er eit stort yngleområde for reker og fisk. Mange trekkfuglar stoppar òg her.

I dag har Tublibukta lide under ulovleg landvinning, forureining og minkande ferskvatn frå kjeldene. Landvinninga har redusert storleiken frå 25&nbsp;km² i 1960-åra til berre 11&nbsp;km² i dag. Mangrovene som brukte å ligge langs det meste av kysten, er redusert til berre nokre små område i Ras Sanad og Ras Tubli.

I 1997 vart Tublibukta eit Ramsar-område, rekna som eit internasjonalt viktig våtmarksområde.

## Kjelder

**Denne artikkelen bygger på «[[:en:Tubli Bay|Tubli Bay]]» frå ,  den 4. april 2017.* 
*** oppgav desse kjeldene:*

## Bakgrunnsstoff
* Bevaring i Bahrain 
* Tublibukta - 'ei tapt arv', Gulf Daily News, 25. mars 2007
* Tublibukta 2010 (videorapport)
Øyar i Bahrain

Dette er ei **liste over øyar i Bahrain**. Bahrain er ei øygruppe som består av 33 naturlege øyar og fleire kunstige.

Hawarøyane er ei øygruppe som er delt mellom Bahrain og Qatar. I 2001 gjekk dei fleste av øyane til Bahrain etter at saka hadde vore oppe i den internasjonale domstolen.

Amwajøyane er eit døme på nokre av dei kunstige øyane som er vert bygde rundt Bahrain. Desse øyane er alt busette.

## Tidlegare øyar
Øyar sm tidlegare eksisterte, men som no, på grunn av landvinning, ikkje lenger er skilde frå større landmassar. 
* Jazirat al Azl, no ein del av Muharraq.
* Halat Bu Maher, no ein del av Muharraq

## Kjelder

**Denne artikkelen bygger på «[[:en:Øyar i Bahrain|Øyar i Bahrain]]» frå ,  den 4. april 2017.* 
*** oppgav desse kjeldene:*



## Sjå òg
* Bahrainsk geografi